Ordinær+generalforsamling+d.+27.+oktober+2011

Årets ordinære generalforsamling i Københavns Fødevarefællesskab blev afholdt torsdag d. 27/10 kl. 19.00 på Oehlenschlägergades Skole. Ca. 70 medlemmer deltog.

1. Velkomst ved kollektivgruppen
Andreas fra kollektivgruppen bød velkommen.

**2. Kort oplæg om konsensusdemokrati**
Andreas fra kollektivgruppen holdt et kort oplæg om konsensusdemokrati som en opfrisker for, hvordan vi tilstræber at tage beslutninger i fødevarefællesskabet. [|Se præsentationen i PDF-format].

**3. Valg af stemmetællere**
Søren Grimstrup og Malene Nelausen blev valgt som stemmetællere.

**4. Valg af dirigent**
Gorm Friborg blev enstemmigt valgt som dirigent efter indstilling fra kollektivgruppen. Gorm bemærkede, at generalforsamlingen er rettidigt varslet og indkaldt og at de tilstedeværende alle er medlemmer af foreningen. Og at generalforsamlingen dermed var beslutningsdygtig.

**5. Forkvindens beretning**
KBHFF's forkvinde, Mette Hansen, afgav beretning om det forgangne år i fødevarefællesskabet: [|Se hele Mettes præsentation i PDF-format].
 * I løbet af 2011 er foreningen vokset til 3212 medlemmer.
 * Vi distribuerer nu op mod 5 tons grøntsager om ugen
 * Vi har nu 7 lokalafdelinger - og flere på vej
 * Vi har været med til at inspirere lignende fødevarefællesskaber i Århus, i Odense og på Bornholm.
 * Vi forventer snarest at investere i 10.000 fair trade stofposer i økologisk bomuld for at gøre vores grøntsagsdistribution endnu mere bæredygtig og udfase behovet for de dyre brune papirsposer.

**6. Regnskabsaflæggelse**
KBHFF's kasserer, Nikolaj Bøcher, præsenterer foreningens årsregnskab for 2010. Nikolaj bemærker, at dette er hans sidste aften som kasserer - en post, som han har haft de sidste to år. Fra starten af har han arbejdet på at gøre sig selv overflødig. Nu er der en veletableret økonomigruppe med 20 personer, der samlet set både står for lokalafdelingernes økonomi og fødevarefællesskabets fælles økonomi. [|Se økonomigruppens præsentation af årsregnskabet for 2010 i PDF-format]. [|Se revisorens påtegnede årsregnskab for 2010 i PDF-format].

7a. Forslag fra visionsgruppen
Carsten Lunding fra Visionsgruppen fremlægger forslaget om vedtagelse af de vedtægtsændringer, der har været på prøve siden den ekstraordinære generalforsamling i januar. Kort fortalt har vedtægtsændringerne til formål at sikre 1) decentralisering - primært oprettelse af de enkelte lokalafdelinger som bærende enheder i fødevarefællesskabet, med egen økonomi og beslutningsdygtighed i forhold til lokale spørgsmål. Dernæst afklaring af relationerne mellem lokalafdelingerne og fælles-paraplyforeningen KBHFF - herunder at hver lokalafdelingen betaler et fastsat afdelingskontingent til fællesorganisationen, samt at hver lokalafdeling vælger repræsentanter til hver af fællesorganisationens tre vigtigste arbejdsgrupper: Kollektivgruppen, indkøbsgruppen og økonomigruppen. 2) øget gennemsigtighed - herunder klarere retningslinjer for offentliggørelse af regnskab og budget i forbindelse med generalforsamlinger, samt tilgængelighed af kollektivgruppens mødereferater [|Se vedtægtsændringerne i PDF-format] (ændringerne er markeret med rødt).

Det understreges atter, at det er kollektivgruppen, der står for den daglige drift af KBHFF. Den på generalforsamlingen valgte bestyrelse indgår i kollektivgruppen på lige fod med gruppens øvrige medlemmer. Det er kun i forhold til at tegne foreningen økonomisk og juridisk, at tillidshvervene har betydning. Og hvis der skulle opstå tvister, som ikke kan løses ved konsensus, i kollektivgruppen, så er det i sidste ende kun bestyrelsen, der har stemmeret til at afgøre sådanne. En sådan situation har vi dog endnu ikke oplevet i kollektivgruppen.

Vedtægtsændringerne vedtages enstemmigt. De nye vedtægter er nu tilgængelige på de gamle vedtægters plads på wikien. Generalforsamlingen fortsætter derfor efter den dagsorden, som er beskrevet i de nye vedtægter.

7b. Vanløse-lokalafdelingen søger officiel optagelse i KBHFF
Efter de nye vedtægter skal de enkelte lokalafdelinger vedtage et lokalt sæt vedtægter for, hvordan lokalafdelingen vælger tegningsberettigede og repræsentanter til de fælles arbejdsgrupper. Vanløse-lokalafdelingens optagelse i KBHFF vedtages enstemmigt.

7c. Amager-lokalafdelingen søger officiel optagelse i KBHFF
Efter de nye vedtægter skal de enkelte lokalafdelinger vedtage et lokalt sæt vedtægter for, hvordan lokalafdelingen vælger tegningsberettigede og repræsentanter til de fælles arbejdsgrupper. Amager-lokalafdelingens optagelse i KBHFF vedtages enstemmigt.

8. Fremlæggelse af budget
Kasserer Nikolaj fremlægger budget for 2011. [|Se økonomigruppens præsentationen af budgettet for 2011 i PDF-format].

Et medlem udtrykker ønske om, at foreningen finder en løsning på, at vi fremlægger et budget for et år, der er næsten er gået. En mulighed er at flytte budgetfremlæggelsen til et medlemsmøde i foråret.

9. Fastlæggelse af afdelingskontingent
Økonomigruppens forslag om at fastholde afdelingskontingentet på 1% af den enkelte lokalafdelings omsætning vedtages enstemmigt.

10. Valg af formand
Mette Hansen genvælges enstemmigt som formand.

11. Valg af næstformand
Carsten Lunding vælges enstemmigt som næstformand.

12. Valg af kasserer
Marie Louise Blauenfeldt vælges enstemmigt som kasserer. Louis Møllerfors vælges enstemmigt som kasserersuppleant.

13. Valg af indkøber
Kathrine Schear Mikkelsen vælges enstemmigt som Indkøber efter indstilling fra Indkøbsgruppen.

14. Valg af 1 afdelingsrepræsentant fra hver afdeling til bestyrelsen
Følgende afdelingsrepræsentanter blev valgt til bestyrelsen efter indstilling fra deres respektive lokalafdelinger:
 * Marianne Halskov, Nørrebro
 * Andreas Lloyd, Amager
 * Sofie Steenberger, Vesterbro
 * Gorm Friborg, Nordvest
 * Mads Højlyng, Vanløse
 * Anne Brandhøj, Østerbro

Lokalafdelingen på Frederiksberg er endnu ikke konstitueret i sådan en grad at de har indstillet en afdelingsrepræsentant til valg på generalforsamlingen. Der gives dispensation til, at de kan deltage i bestyrelsen uden en valgt repræsentant.

**15. Valg af ekstern revisor**
Efter indstilling fra Økonomigruppen genvælges Rewidan som foreningens eksterne revisor.

16. Eventuelt

 * Nina og Carsten fra kollektivgruppen fortæller kort om arbejdsopgaverne i forbindelse med KBHFF's nye centrallager i Gladsaxe. De enkelte lokalafdelinger har på skift ansvaret for at få besat disse vagter, men det står alle medlemmer af KBHFF frit for at skrive sig på. Vagterne kan findes under Fælles Aktiviteter på Vagtplanen. Vagten finder sted i mellem 9-14 hver onsdag og indebærer en del løften af grøntsagssække (de tungeste vejer 25 k). Læs mere i vagtbeskrivelsen her.
 * En ny lokalafdeling er under opstart på Ydre Nørrebro. En gruppe på fire medlemmer har holdt et indledende møde og har fundet et egnet lokale på Odinsgade 4, st. Gruppen inviterer til opstartsmøde for alle interesserede på tirsdag d. 1. november kl. 19.15 i lokalet på Odinsgade 4.
 * Søren Grimstrup inviterer til iværksættelse af en arbejdsgruppe, der kan arbejde med at integrere nye varegrupper i fødevarefællesskabets sortiment, f.eks. økologiske ænder til julemaden. Kontakt Søren for mere information.
 * En anden ny lokalafdeling er under opstart i Indre By. Der er fundet lokaler i den gamle brandstation på Skindergade 12, og der afholdes opstartsmøde dér onsdag d. 16. november kl. 17.30.


 * Referent:** Andreas Lloyd